Juankoski

Juankoski on entinen Suomen kaupunki Pohjois-Savon maakunnassa. Juankoski liittyi Kuopion kaupunkiin vuoden 2017 alussa.
pienoiskuva|Vuonna 1971 Juankoskeen liittyivät Muuruveden ja Säyneisen kunnat. Osa Muuruvedestä liitettiin Nilsiään ja maayhteys Juankosken ja Säyneisen välillä syntyi aluemuutoksista Nilsiän ja Kaavin kanssa.
Kaupungissa asui  ihmistä ja sen pinta-ala oli  neliökilometriä, josta  neliökilometriä oli vesistöjä. Väestötiheys oli  asukasta/km2. Juankosken naapurikunnat olivat Juuka, Kaavi, Kuopio, Rautavaara ja Tuusniemi.

Juankosken suurimpia työnantajia on Valmet Oy märkäviiroja valmistava tehdas. Aiemmin merkittävä työllistäjä oli myös Stromsdal Oyj:n kartonkitehdas, mutta sen toiminta päättyi konkurssiin vuonna 2008. Juankoskella toimii Juankosken Yrittäjät, joka on Savon Yrittäjien aluejärjestö.

Juankoski oli väkiluvultaan Suomen toiseksi pienin kaupunki Kaskisten jälkeen. Nimityksestä huolimatta Juankoski oli tilastollisen kuntaluokituksen mukaan maaseutumainen kuntahttp://tilastokeskus.fi/meta/luokitukset/kunta/001-2016/kunta_kr.html Tilastollinen kuntaryhmitys 2016 vähäisen taajama-asteen ja alle 4 000 asukkaan keskustaajaman johdosta.http://tilastokeskus.fi/tup/kunnat/kuntatiedot/174.html Yleistilastoja kunnittain

Elokuussa 2014 Juankosken kaupunginvaltuusto päätti liittymisestä Kuopioon vuoden 2017 alusta ja valtioneuvosto hyväksyi kesäkuussa 2016 kaupunkien yhdistymisen.thumb|right|Säyneisen kirkko

 Väestönkehitys 
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on tilanteen 1. tammikuuta 2013 mukainen.

Juankosken Akonpohjaan on ajoitettu asutusta aikavälille 8610–8270 eaa, josta mediaani on 8400 eaa. Paikalla on asuttu ainakin ajoittain noin 10 400 vuotta sitten.

 Historiaa – tiivis aikajana 

8400 eaa.Juankosken Akonpohjaan on ajoitettu asutusta aikavälille 8610–8270 eaa., josta mediaani on 8400 eaa. Paikalla on asuttu ainakin ajoittain noin 10 400 vuotta sitten. Ajoitushetkellä kyseessä oli Suomen neljänneksi vanhin kivikautisen asuinpaikan ajoitus.
Asuinpaikka edustaa ensimmäisiä jääkauden jälkeen tulleita asukkaita. Jääkauden loppuessa noin 11500 vuotta sitten mannerjään reuna sijaitsi Salpausselällä, joiden eteläpuolinen Suomi oli lähes kokonaan veden peitossa. Vain Itä-Suomessa oli joitakin korkeita kuivina pysyneitä huippuja, joilla oli ollut kasvillisuutta jo jääkauden loppuaikoina. Jäätikön painaman jään kohotessa vedet vähitellen väistyivät. Noin 10 800 vuotta sitten patoutunutta järveä kutsutaan Ancylusjärveksi, jonka alkuvaiheessa vielä osa Fennoskandiaa oli jäätikön peitossa.1746Perustamislupa vuonna 1746 Juankosken ruukille (Strömsdalsbruk) Kuopion pitäjään. Hakijoina olivat manttaalikomissaari Brynolf Brunou ja Kuopion kirkkoherra Henrik Argillander. Jukajoen varrelle rakennettiin Suomen ensimmäinen järvimalmimasuuni. Aluksi ongelmia oli raaka-aineen ja hiilen hankinnassa. Ongelmia oli myös tuotannossa. Omistajat vaihtuivat tiheästi.
Seurakunnallisesti ruukin väestö kuului Nilsiän yhteyteen (Nilsiä oli Kuopion kappeliseurakunta).1810Ruukinpatruuna Ekholmin salamurha.1818Adolf Wilhelm Tigerstedt ruukinpatruunaksi.1826Uusi päärakennus: Patruunanmäen kartano valmistuu.1851Hovineuvoksetar Anastasia Ponomareva ostaa ruukin. Suku omistaa ruukin vuoteen 1900. Ruukkia kehitetään määrätietoisesti uudistamalla ja rakentamalla tuotantolaitoksia.1856Saimaan kanava valmistui, jolloin tuotteita saatiin myyntiin mm. Pietariin.1860Ensimmäinen ruukintyöläisille tarkoitettu 12 asunnon talo valmistui. Taloja rakennettiin lisää seuraavina vuosina.1861Ruukille perustettiin koulu, ja palkattiin pappi opettajaksi ja toimittamaan jumalanpalveluksia.1863Tehtaalle rakennettiin kirkko toimimaan kouluna ja kirkkona. Itsenäisesti toimiva Juantehtaan tehdasseurakunta aloitti toimintansa osana Nilsiän seurakuntaa.1889Hiiliuunien rakentaminen alkoi. Vuosisadan loppuun mennessä niitä  valmistui kahdeksan.1898Sähkövalo Juankoskelle.1900Juantehtaan omistanut Taimi Oy meni konkurssiin.
Karjalankosken rautatie valmistui.1907Juankosken tehdasseurakunta siirrettiin Muuruveden seurakunnan alaisuuteen.1911Raudan valmistaminen päättyi.1913Pahvin valmistaminen alkoi. Juantehtaan päätuote oli valkoinen puupahvi.1921Toinen sähkövoimala, nykyinen voimalaitos ja sähkömuseo, valmistuivat.1923Juankoski erottautui itsenäiseksi seurakunnaksi Muuruvedestä.1925Juankosken kunta perustettiin.1951Omakotirakentaminen yhtiön maa-alueille ”markan tonteille” alkoi.1958Juankosken Näytelmäkerho perustettiin.1960Vuotjärven säännöstely alkoi.1961Karjalankosken voimalaitos valmistui ja altaan (tunnetaan paikallisesti nimellä Välivesi) säännöstely aloitettiin.1968Suomen Metallikutomo Oy rakensi viiratehtaan. Myöhemmin Viira Oy, 1984 Tamfelt Oyj, Metso Oyj, Valmet Oyj.1970Kartonkitehtaan perusteellinen kehittäminen alkoi kartonkikoneen uusimisella.1971Juankoski-Muuruvesi-Säyneinen kuntaliitos.1988Kymi-Kymmene myi Juantehtaan perustetulle Stromsdal Oy:lle ja voimalaitokset Savon Voima Oy:lle.1990Juankosken Kulttuurihistoriallinen Seura Ry perustettiin.1995Käytössä oleva Juankosken sähkövoimalaitos valmistui.2002Karjalankosken kanava ja Juankosken kanava valmistuivat.2003Ruukinkoulu valmistui yläkoulun, lukion, Kansalaisopiston ja Konservatorion käyttöön. Alakoululaiset ruokailevat Agora -nimisessä monitoimitilassa.2008Stromsdal Oyj hakeutui konkurssiin 27.11.2008. Lehman Brothersin kaatumisesta seurasi Yhdysvaltain asuntomarkkinoiden lainakriisi, mistä kasvoi globaaliksi pankkikriisi. Tätä taas seurasi kansainvälinen taantuma. Stromsdal Oyj:n asiakkaat joutuivat rahoituskriisiin, minkä myötä tehdas ei pystynyt huolehtimaan investointien maksamisesta eikä hankkimaan raaka-ainetta.2011Tehdas siirtyi Premium Board Finland Oy:n (PBF) omistukseen.2014Premium Board hakeutui yrityssaneeraukseen. Yritys sai melkein kaikki velat anteeksi. Käräjäoikeus julisti oikeudenkäyntiasiakirjat salaisiksi 50 vuodeksi.2017Juankoski ja Kuopio tekivät kuntaliitoksen 1.1.2017. Kuopiosta tuli Suomen suurin kesämökkikunta.2018Juankosken päiväkoti valmistui.2020Savon Voima rakennutti kalaportaat Karjalankosken ja Juankosken vesivoimalaitoksiin.2021Juankosken Kulttuurihistoriallinen Seura valmisteli museon siirtämistä Juankosken vanhimpaan, vuonna 1860 valmistuneeseen, rakennukseen eli Kahvilapytinkiin.
Juankosken keskustaajaman läpi virtaavaa koskijonoa Vuotjärven ja Akonveden välillä tai sen pohjoisinta osaa on kutsuttu aiemmin nimellä Juka > Juankoski ~ Juvankoski, Jukakoski, joka on sittemmin otettu seurakunnan nimeksi. Nimeen sisältyy sana juka eli ’koski, virta, putous’. Juccas 1751, Juckas ja Juckasbruk 1752, Juvankoski 1825, Juankoski 1841.

 Kylät 
Akonvesi, Hipanlahti, Jouhteninen (Joutseninen), Muuruvesi (kirkonkylä), Säyneinen (kirkonkylä), Vehkalahti, Västinniemi

 Taajamat 
Ks. Kuopion taajamat.

 Palo- ja pelastuspalvelut 

Juankosken paloasemalla Kauppatiellä sijaitsevat yksiköt: JK11 sammutusauto, JK12 sammutusauto, JK13 säiliöauto, JK171 ensivaste- ja miehistöauto. Juankoskella Niskakosken rannalla on myös Juankosken palokunnan vene JK-V1. Juankoskella on puolivakinainen palokunta.

Ensihoitopalveluja Juankoskella tuottaa Pohjois-Savon Sairaanhoitopiiri, KYS Ensihoitokeskus, joka tuottaa myös Kaavin kunnan ensihoitopalvelun.

 Kaupunginvaltuusto 

Kaupunginvaltuustossa paikat jakautuivat kunnallisvaalien 2012 jälkeen seuraavasti:
 Keskusta 12 paikkaa (−2)
 Perussuomalaiset 5 paikkaa (ei muutosta)
 SDP 5 paikkaa (ei muutosta)
 Vasemmistoliitto 2 paikkaa (ei muutosta)
 Kristillisdemokraatit 2 paikkaa (+2)
 Kokoomus 1 paikka (ei muutosta)

 Ystävyyskaupunkeja olivat 
 Csepel, Unkari
 Prääsä, Venäjä 
 Viiratsi, ViroKaupunkiopas: Juankoski

 Tunnettuja Juankoskella syntyneitä tai asuneita 

 Eija Ahvo (s. 1951), muusikko/näyttelijä
 Kaj Chydenius (1939–2024), muusikko
 Hannakaisa Heikkinen (s. 1974), kansanedustaja
 Rauno Kettunen (s. 1959), entinen kansanedustaja
 Jaakko Kolmonen (1941–2016), tv-kokki
 Immo Kuutsa (s. 1937), hiihtovalmentaja
 Juice Leskinen (1950–2006), muusikko
 Timi Lexikon (s. 1985), rap-/hiphop-artisti (Muuruvesi)
 Sanna Matinniemi (s. 1990), oopperalaulaja
 Anssi Neuvonen, muusikko
Kauko Parviainen (s. 1949), metsänhoitaja ja yritysjohtaja, metsäneuvos
 Veijo Pasanen (1930–1988), näyttelijä (Muuruvesi)
 Eero "Safka" Pekkonen (s. 1954 Nilsiässä, asunut Juankoskella), muusikko
 Jori Sivonen (1948–2019), iskelmäsäveltäjä
 Hilja Väänänen (1896–1987), poliitikko (Muuruvesi)

 Nähtävyyksiä 
 Juicen tori
 Nilsiän reitti
 Pisan luonnonsuojelualuePisa
 RuukkialueRuukkialuelisätyn todellisuuden kierrokset 

 Perinneruokia 
1980-luvulla jokaiselle Savon silloiselle kunnalle äänestettiin omat nimikkoruoat. Juankosken perinneruoiksi valittiin paistettu kala, uunijuusto ja rokkatuuvinki, sakea hernemuhennos.

 Katso myös 
 Luettelo Kuopion julkisista taideteoksista ja muistomerkeistä

 Lähteet 

 Aiheesta muualla 

 Tilastokeskus – Juankosken avainluvut
Juankoski (kaupunginosa)
 Kuopion kaupungin palvelut Juankoskella 2017  (pdf)
Strömsdalsbruk eli Juantehdas: tarina alkaa vuodesta 1746, Pihl, Marja-Sisko, Juankosken Kulttuurihistoriallinen Seura 2010.
Ruukinpatruuna vastaan kaskitalonpojat: Juantehtaan kolmet käräjät 1776, 1789, 1808 ja salamurha 1810.
Juantehtaan kuningaskunta, Työvenliike Juankoskella 1905 - 1915
Saman armon alla: Nilsiän seurakunnan historia, Niilo Lintunen 2005.

*
Luokka:Seulonnan keskeiset artikkelit